Document ID: 31996D0657

KOMISSION PÄÄTÖS,
tehty 12 päivänä marraskuuta 1996,
luvan antamisesta Italialle jatkaa uuteen enologiseen käytäntöön liittyviä kokeita (Ainoastaan italiankielinen teksti on todistusvoimainen) (96/657/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1592/96 (2), ja erityisesti sen 26 artiklan 3 kohdan,
sekä katsoo, että
Italia on antanut luvan kokeellisille tutkimuksille, jotka koskevat lysotsyymin käyttöä rikkidioksidin sijasta viiniyttämisessä, ja toimittanut näiden tutkimusten tulokset viinivuosien 1993/1994, 1994/1995 ja 1995/1996 osalta; tutkimusten tulokset, joista on toimitettu kertomukset komissiolle, ovat erityisen rohkaisevia mutta edelleen puutteellisia,
muille jäsenvaltioille on tiedotettu näiden kokeiden tuloksista,
Italia on esittänyt komissiolle pyynnön näiden tutkimusten jatkamisesta kolmen ylimääräisen viinivuoden ajan eli viinivuosina 1996/1997, 1997/1998 ja 1998/1999; kokeet koskevat punaviinien malo-laktisen käymisen valvontaa, kuohuviinien jälkikäymistä ja viinien vanhentamista,
näiden kokeiden on jo käsitettävä vuoden 1996 sadon viiniyttäminen, ja
tässä päätöksessä määrätyt toimenpiteet ovat viinin hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Italialle annetaan lupa jatkaa 31 päivään elokuuta 1999 asti lysotsyymin kokeellista käyttöä viiniyttämismenetelmässä enintään 50 000 hehtolitran osalta kunakin markkinointivuosista 1996/1997, 1997/1998 ja 1998/1999 asetuksen (ETY) N:o 822/87 26 artiklassa tarkoitettujen edellytysten mukaisesti.
2 artikla
Tämä päätös on osoitettu Italian tasavallalle.
Tehty Brysselissä 12 päivänä marraskuuta 1996.

Labels: 18
17
6